**The magic of Geomath**

 Proiectul „The magic of Geomath” are ca temă studierea matematicii și geometriei prin mișcare. Scopul nostru, al cadrelor didactice care îl vor implementa, este să implicăm elevii în activități practice care să demonstreze cum conceptele geometrice nu sunt doar teoretice, ci sunt vii în lumea din jurul nostru. Elevii vor cerceta cum apare geometria în situațiile de zi cu zi. Prin integrarea tehnologiei și gândirii creative, vom descoperi cum se utilizează matematica în viața de zi cu zi, de la proiectarea structurilor până la crearea artei.

 Din școala noastră se vor implica în acest proiect elevii de clasa a cincea alături de profesoara lor, d-na Adriana Mariș.

 Prin proiecte de colaborare, elevii vor lucra împreună peste granițe pentru a-și aprofunda înțelegerea principiilor matematice în timp ce se distrează. De la crearea de forme dinamice până la explorarea imprimării 3D, acest proiect va fi o călătorie de descoperire și inovație.

 Activități planificate cuprind prezentări ale profesorilor și elevilor, împărțirea sarcinilor între parteneri completare de sondaje inițiale și finale, alegerea logo-ului proiectului, crearea de afișe în colaborare. Vor fi marcate zile importante la nivel internațional precum Safer Internet Day, Ziua Internațională a Matematicii și Ziua Pi.

 În echipe internaționale, elevii vor explora transformările izometrice găsite în diferite modele, vor face schimb de felicitări virtuale și vor participa la sesiuni de instruire pentru a-și proiecta propriile holograme.

 Proiectul promovează alfabetizarea digitală și munca în echipă prin activități captivante, explorează concepte matematice în contexte reale, dezvoltă gândirea creativă și abilitățile de rezolvare a problemelor și promovează cooperarea internaționale între elevi. Publicul țintă este format din elevi de gimnaziu și profesori din școlile participante.

 Rezultatele așteptate cuprind

- Îmbunătățirea abilităților digitale și înțelegere matematică mai bună.

- O carte digitală colaborativă care prezintă rezultatele cercetărilor elevilor.

- O expoziție virtuală care afișează toate rezultatele proiectului.

- Legături mai puternice între echipele de elevi din diferite țări